钦定古今图书集成/明伦汇编/交谊典/第031卷 > 宋胡大初昼帘绪论 > 《与李丰书》前人
## 钦定古今图书集成/明伦汇编/交谊典/第031卷 > 宋胡大初昼帘绪论 > 《与李丰书》前人

初，亮以李严子丰为江州都督，命严以中都护署府事。严改名平。亮军祁山，平催督运事。值天霖雨，运粮不继，呼亮来还。军退，乃更阳惊：“军粮饶足，何以便归” ，又表后主，说军诈退，欲以诱贼。亮出其前后书疏，表废为民，又教与平子丰。后闻亮卒，发病死。平常冀亮当自补复，策后人不能，故以激愤也。

“吾与君父子戮力以奖汉室，此神明所闻，非但人知
之也。”表都护典汉中，委君于东关者，不与人议也。谓
至心感动，终始可保，何图中乖乎？昔楚卿屡诎，亦乃
克复思道，则福应自然之数也。愿宽慰都护，勤追前
阙。今虽解任，形业失故，奴婢宾客百数十人。君以中
郎参军居府方之气类，犹为上家。若都护思负一意，
“君与公琰推心从事者否？可复通逝，可复还也。详思
斯戒，明吾用心。”临书长叹，涕泣而已。